turjo4nis/wikipedia-bn-dump-20250701 huggingface dataset:
ওয়ারাঙ্গল

ওয়ারঙ্গল ভারতের তেলেঙ্গানা রাজ্যের একটি শহর। এটি ওয়ারঙ্গল নগর জেলা ও ওয়ারঙ্গল গ্রামীণ জেলার জেলা সদর হিসাবে কাজ করে। ২০১১ সালে ভারতের জনগণনা অনুসারে ৮,৩০,২৮১ জন জনসংখ্যার সাথে ৪০৬ কিলোমিটার (১৫৭ বর্গ মাইল) জুড়ে বিস্তৃত ওয়ারঙ্গল শহরটি ১১৩৩ সালে প্রতিষ্ঠিত কাকতীয় রাজবংশের রাজধানী হিসাবে প্রতিষ্ঠিত হয়। কাকতীয়াদের যে স্মৃতিচিহ্নগুলি রয়েছে, তার মধ্যে উল্লেখযোগ্য হল দুর্গ, হ্রদ, মন্দির ও পাথরের প্রবেশদ্বার। বর্তমানে পাথরের প্রবেশদ্বারটি শহরটিকে একটি জনপ্রিয় পর্যটক আকর্ষণে পরিণত করতে সহায়তা করেছে। কাকতীয়া কালা থোরানামকে রাজ্য সরকার ২০১৪ সালের ২ ই জুন তেলেঙ্গানা রাজ্যের প্রতীক হিসাবে অন্তর্ভুক্ত করে।

ভারত সরকার দ্বারা ঐতিহ্যবাহী শহর উন্নয়ন ও প্রসার পরিকল্পনার জন্য দেশের মধ্যে নির্বাচিত এগারোটি শহরের মধ্যে ওয়ারঙ্গল অন্তর্ভুক্ত রয়েছে। এটি "ফাস্ট-ট্র্যাক প্রতিযোগিতা" তে একটি স্মার্ট সিটি হিসাবেও নির্বাচিত হয়, যা এটিকে স্মার্ট সিটি মিশনের আওতায় নগর পরিকাঠামো ও শিল্পের সুযোগগুলি উন্নত করতে অতিরিক্ত বিনিয়োগের যোগ্য করে তোলে।

কাজিপেট, হনমকোন্ডা ও ওয়ারঙ্গল একসাথে ওয়ারঙ্গল ট্রাই সিটি হিসাবে পরিচিত। শহর তিনটি জাতীয় সড়ক ১৬৩ সংযুক্ত রয়েছে। ওয়ারঙ্গলের প্রধান স্টেশনগুলি হ'ল কাজিপেট জংশন রেল স্টেশন এবং ওয়ারঙ্গল রেলওয়ে স্টেশন।

তথ্যসূত্র 

ওয়ারঙ্গল
তেলেঙ্গানার নগর
ভারতের স্মার্ট সিটি
ভারতের প্রাক্তন রাজধানী শহর
হানামকোণ্ডা জেলার শহর ও নগর
কিথ হ্যালোওকে

স্যার কিথ জ্যাকা হ্যালোওকে (১১ ফেব্রুয়ারি ১৯০৪ – ৮ ডিসেম্বর ১৯৮৩) ২৬তম নিউজিল্যান্ডের প্রধানমন্ত্রী ছিলেন। তিনি ১৯৫৭ সালে এবং তারপরে ১৯৬০ থেকে ১৯৭২ সাল পর্যন্ত সংক্ষিপ্ত সময়ের জন্য দায়িত্ব পালন করেছিলেন। তিনি ১৩ম নিউজিল্যান্ডের গভর্নর-জেনারেল, ১৯৭৭ থেকে ১৯৮০ সাল পর্যন্ত তিনি দায়িত্ব পালন করেছিলেন।

তথ্যসূত্র 

১৯০৪-এ জন্ম
১৯৮৩-এ মৃত্যু
নিউজিল্যান্ডীয় রাজনীতিবিদ
নিউজিল্যান্ডের প্রধানমন্ত্রী
ভিয়েতনাম যুদ্ধের ব্যক্তি
নিউজিল্যান্ডের পররাষ্ট্রমন্ত্রী
বিরোধীদলীয় নেতা (নিউজিল্যান্ড)
নিউজিল্যান্ডের উপ-প্রধানমন্ত্রী
বিচিত্র বীণা

বিচিত্র বীণা ( হল একটি দণ্ড বাদ্যযন্ত্র। এটি হিন্দুস্তানী সংগীতে ব্যবহৃত একটি তন্তু বাদ্যযন্ত্র। কর্ণাটকী সঙ্গীতের গোট্টুবাদ্যমের (চিত্রা বীণা) মত এর কোনও ফ্রেট নেই এবং এটি একটি স্লাইড দিয়ে বাজানো হয়।

গঠন
বিচিত্রা বীণা প্রাচীন একতন্ত্রী বীণার আধুনিক রূপ। এটি একটি বিস্তৃত, ফ্রেট বিহীন, অনুভূমিক বাহু বা ক্রসবার (দণ্ড) দিয়ে তৈরি। এটি প্রায় তিন ফুট দীর্ঘ এবং ছয় ইঞ্চি চওড়া।  হাতির দাঁত দিয়ে সজ্জিত দুটি বৃহৎ অনুরণনক (শুকানো লাউ থেকে তৈরি, টুম্বা) দুই প্রান্তের নীচে সংযুক্ত থাকে। বাদ্যটির সরু প্রান্তগুলি, ভারতের জাতীয় পাখি  ময়ূয়ের মাথার অনুকরণে তৈরি করা হয়।

তন্তু
এতে চারটি মূল বাদন তন্তু এবং পাঁচটি সহায়ক তন্তু (চিকারি) রয়েছে, যেগুলিকে গুঞ্জন প্রভাব আনার জন্য কনিষ্ঠ আঙুল দিয়ে বাজানো হয়। তাদের নিচে উপযুক্ত রাগের পর্দায় সুরযুক্ত ১৩টি সাহায্যকারী তন্তু রয়েছে। এই বীণাতে পাঁচটি অষ্টক পর্যন্ত বাজানো যায়। সেতারে যেমন ব্যবহার হয়, তেমন দুটি  মিজরাব বাদকেরা তাঁদের ডান হাতের মধ্যমা এবং তর্জনী আঙ্গুলে পরেন। বাম হাত দিয়ে একটি কাচের বল (বাট্টা) প্রধান তন্তুগুলির ওপর দিয়ে চালনা করিয়ে সুর সৃষ্টি করা হয়। বাট্টা চেপে থাকা চলমান হাতের ঘর্ষণকে হ্রাস করতে তন্তুগুলিতে নারকেল তেল লাগানো হয়।

বীণা প্রায়শই ধ্রুপদ গানের শৈলীর সাথে সঙ্গত করতে ব্যবহৃত হত এবং সেজন্য ধ্বনির চারপাশে খুব বেশি নিগূঢ়তা বা অলঙ্করণ করা যেতনা। এই বাদ্যযন্ত্রকে বিস্মৃত হওয়া থেকে উদ্ধার করেছিলেন লালমণি মিশ্রা। তিনি মিশ্রবাণী রচনা তৈরি করেছিলেন এবং সেটি বাজানোর কৌশল উদ্ভাবন করেছিলেন। তাঁর পুত্র গোপাল শঙ্কর মিশ্র এই সম্ভারটিকে সার্বজনীন করেছিলেন।

বাদক
 গোপাল কৃষ্ণ, (১৯২৬ - ২০০৪) নন্দ কিশোর শর্মার শিষ্য। রাগের গভীর উপলব্ধি এবং বিভিন্ন জটিল সংগীতের নিদর্শনের বয়ন ও এর ছন্দময় 
সমলয় বিধান দ্বারা একটি গভীর উপস্থাপনা ছিল তাঁর বিশেষত্ব। তিনি "ঝালা" নামক একটি কৌশলে (এই যন্ত্রটিতে বাজানো খুব কঠিন) দক্ষতা অর্জন করেছিলেন।
 লালমণি মিশ্র, (১৯২৪ - ১৯৭৯) একজন সম্পূর্ণ দক্ষ শিল্পী। তিনি খেয়াল ও ঠূংরিকে আরও ভাল মানে পরিবেশনের জন্য বাদ্যযন্ত্রটিতে পরিবর্তন করেছিলেন। এমনকি তিনি বীণায় দাদরাও বাজিয়েছিলেন। তিনি অসংখ্য রাগ তৈরি করেছিলেন, সেগুলির মধ্যে মধুকালি সর্বাধিক বিখ্যাত। তিনি উস্তাদ আবদুল আজিজ খান দ্বারা অনুপ্রাণিত হয়েছিলেন।
 গোপাল শঙ্কর মিশ্র, (১৯৫৭ - ১৯৯৯) লালমণি মিশ্রের পুত্র এবং ছাত্র।
 রাগিনী ত্রিবেদী (জন্ম ১৯৬০)
 ব্রহ্ম সরূপ সিং, (১৯৪০ - ১৯৯৮) একজন খ্যাতিমান বিচিত্রা বীণা বাদক ছিলেন। কম বয়সে ব্রহ্ম সরূপ সিং তাঁর পিতা শ্রী হরনাম সিংয়ের কাছে সঙ্গীতে প্রশিক্ষণ নিয়েছিলেন। তিনি উত্তরের বেশ কয়েকটি সংগীত সম্মেলনে অংশ নিয়েছিলেন এবং তাঁর বিচিত্রা বীণা বাদন ১৯৫৮ সাল থেকে জলন্ধরের আকাশবাণী প্রচার করছে।
অনুরাগ সিং (জন্ম ১৯৬৬) বিচিত্রা বীণার একজন খ্যাতিমান বাদক। তিনি প্রয়াত শ্রী ব্রহ্ম সরূপ সিংয়ের পুত্র এবং তিনি  ভারতের অমৃতসর শহরে জন্মগ্রহণ করেছিলেন। তিনি হিসার, কুরুক্ষেত্র, যমুনানগর, আম্বালা, গুজরাত, পাঁচকুলা, গুড়গাঁও, কলকাতা, লখনৌ, জামশেদপুর এবং পাটনায় অসংখ্য সঙ্গীতানুষ্ঠান করেছেন।

তথ্যসূত্র

Vichitra vina page

বহিঃসংযোগ

Online Music Education Articles on Vichitra Veena
Hindustani Rag Sangeet Online Vichitra Veena audio & video archives
Music on Veena - Raga Sameshwari
Lessons on Vichitra Veena -  Raga Yaman

ততযন্ত্র
ভারতীয় বাদ্যযন্ত্র
পুষ্পবিন্যাস

পুষ্পবিন্যাস বা পুষ্পমঞ্জরী (ইংরেজি: inflorescence) হলো উদ্ভিদের  কাণ্ডের উপর সাজানো ফুলের একটি দল বা গুচ্ছ  যা একটি প্রধান শাখা বা শাখাতন্ত্রের  জটিল ব্যবস্থা দ্বারা গঠিত । অঙ্গসংস্থানানুযায়ী,এটা বীজ উদ্ভিদের বিটপের পরিবর্তিত অংশ যেখানে ফুল গঠিত হয়। এই পরিবর্তনগুলির মধ্যে পর্ব এবং পাতার-বিন্যাসক্রম, দৈর্ঘ্য এবং প্রকৃতি, সেই সাথে অনুপাত, সংকোচন, ফোলা, অ্যাডনেশনস, কনশন এবং প্রধান ও গৌণ অক্ষের হ্রাস অন্তর্ভুক্ত হতে পারে। এছাড়াও একটি উদ্ভিদের প্রজনন অংশ হিসাবে পুষ্পবিন্যাসকে একজন সংজ্ঞায়িত করতে পারেন, যা একটি নির্দিষ্ট প্যাটার্নে একগুচ্ছ ফুল ধারণ করে।

পুষ্পবিন্যাসটি ধরে রাখা কাণ্ডটিকে  মঞ্জরীদণ্ড বলা হয়। মঞ্জরীদণ্ডের উপর অবস্থিত মুখ্য অক্ষ  (ভুলবশত  যাকে প্রধান অক্ষ বলা হয় ) যা ফুলসমূহ অথবা  গৌণ শাখাসমূহ বহন করে, তাকে র‍্যাকিস  বলা হয়। . পুষ্পবিন্যাসের প্রতিটি ফুলের দণ্ডকে প্যাডিসেল  বলা হয়। একটি ফুল যা পুষ্পবিন্যাসের অংশ নয়, তাকে  নিঃসঙ্গ  ফুল বলা হয় এবং এবং এর দণ্ডকে মঞ্জরীদণ্ড নামে ডাকা হয়।যেকোনো ফুল যা পুষ্পবিন্যাসের অংশ তাকে পুষ্পিকা বলা হবে, বিশেষত যখন প্রত্যেকটি ফুল বিশেষত ছোট এবং সিউডেনথিয়াম নামক  ঘন দলে ফুল সমূহকে বহন করা হয়। পুষ্পবিন্যাসের ফলজ অবস্থাকে ফলমঞ্জরী  বলা হয়।পুষ্পবিন্যাস সাধারণ(একক ) অথবা জটিল(পেনিকল)  হতে পারে। 
র‍্যাকিস একক,জটিল,আম্বেল, স্পাইক অথবা রেসিমের যেকোনোটির একটি হতে পারে।

তথ্যসূত্র

বহিঃসংযোগ 

 

উদ্ভিদ অঙ্গসংস্থানবিদ্যা
ফুল
বুবাকার কামারা

বুবাকার বের্নার কামারা (, ; জন্ম: ২৩ নভেম্বর ১৯৯৯; বুবাকার কামারা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব মার্সেই এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন।

২০০৫–০৬ মৌসুমে, ফরাসি ফুটবল ক্লাব মার্সেইয়ের যুব পর্যায়ের হয়ে খেলার মাধ্যমে কামারা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব মার্সেই ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; মার্সেই ২-এর হয়ে তিনি ২৮ ম্যাচে অংশগ্রহণ করেছেন। একই মৌসুমে তিনি মার্সেইয়ের মূল দলে যোগদান করেছেন।

২০১৫ সালে, কামারা ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
বুবাকার বের্নার কামারা ১৯৯৯ সালের ২৩শে নভেম্বর তারিখে ফ্রান্সের মার্সেইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা সেনেগালীয় এবং তার মা ফরাসি বংশোদ্ভূত।

আন্তর্জাতিক ফুটবল
কামারা ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ১৫ই সেপ্টেম্বর তারিখে তিনি ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ২০১৬ সালে তিনি ফ্রান্স অনূর্ধ্ব-১৭ দলের হয়ে ২০১৬ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, যেখানে তার দল গ্রুপ পর্বের একটি ম্যাচেও জয়লাভ করতে ব্যর্থ হয়ে গ্রুপ পর্ব হতেই বিদায় নিয়েছিল। দুই বছর পর তিনি ফ্রান্স অনূর্ধ্ব-১৯ দলের হয়ে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে সেমি-ফাইনালে তার দল ইতালি অনূর্ধ্ব-১৯ দলের কাছে ২–০ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছেন, যার মধ্যে তুরস্ক অনূর্ধ্ব-১৯ দলের বিরুদ্ধে ম্যাচে তিনি অধিনায়কত্ব করেছেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-১৮ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 
 

১৯৯৯-এ জন্ম
জীবিত ব্যক্তি
ফুটবল মধ্যমাঠের খেলোয়াড়
ফরাসি ফুটবলার
ওলাঁপিক দ্য মার্সেইয়ের খেলোয়াড়
লিগ ১-এর খেলোয়াড়
ফ্রান্সের অনূর্ধ্ব-২১ আন্তর্জাতিক ফুটবলার
ফরাসি জাতীয় চ্যাম্পিয়নশিপ ২-এর খেলোয়াড়
কৃষ্ণাঙ্গ ফরাসি ক্রীড়াবিদ
ফ্রান্সের আন্তর্জাতিক যুব ফুটবলার
অ্যাস্টন ভিলা ফুটবল ক্লাবের খেলোয়াড়
প্রিমিয়ার লিগের খেলোয়াড়
ফ্রান্সের আন্তর্জাতিক ফুটবলার
ইংল্যান্ডে ফরাসি প্রবাসী ক্রীড়াবিদ
পুরুষ ফুটবল মধ্যমাঠের খেলোয়াড়
২১শ শতাব্দীর ফরাসি পুরুষ ক্রীড়াবিদ
ওয়ান্ডারার্স স্টেডিয়াম

ইম্পেরিয়াল ওয়ান্ডারার্স স্টেডিয়াম দক্ষিণ আফ্রিকার গুটেং প্রদেশের জোহানেসবার্গের ইলোভোতে অবস্থিত স্যান্ডটনের ঠিক দক্ষিণে অবস্থিত একটি স্টেডিয়াম। টেস্ট, ওয়ান ডে এবং প্রথম শ্রেণীর ক্রিকেট ম্যাচ এখানে অনুষ্ঠিত হয়। এটি এখন হাইভেল্ড লায়ন্সের নিজেদের ঘরের মাঠ হিসেবে ব্যবহার করা হয়।

ইতিহাস 
স্টেডিয়ামটিতে ৩৪,০০০ দর্শক আসন ক্ষমতা আছে। পুরনো ওয়ান্ডারার্স স্টেডিয়ামটি ১৯৫৬ সালে নির্মিত হয়। ১৯৯১ সালে দক্ষিণ আফ্রিকার আন্তর্জাতিক ক্রিকেটে পুনরায় প্রবেশের পর এটি সম্পূর্ণরূপে সংস্কার করা হয়। ১৯৯৬ সালে, পাঁচটি নতুন ৬৫ মিটার উঁচু (২১৩ ফুট) ফ্লাডলাইট স্থাপন করা হয়। আগে থেকে চারটি ৩০ মিটার উঁচু (৯৮ ফুট) মাস্তুল দিবা-রাত্রির সীমিত ওভারের ক্রিকেট ম্যাচে সক্ষম।

২০০৪ সালের ১ অক্টোবর, ওয়ান্ডার্স ক্লাবহাউস আগুনে ধ্বংস হয়ে যায়। এই পর্যায়ে এটি লিবার্টি লাইফ ওয়ান্ডারার্স হিসাবে পরিচিত ছিল, তবে ২০০৮/০৯ মৌসুম থেকে মাঠের পৃষ্ঠপোষকতা গ্রহণ করেছিল। এইভাবে বিডভেস্ট গ্রুপটি এটি ২০১৯ সালের সেপ্টেম্বর মাসের পর বিডভেস্ট ওয়ান্ডারার্স স্টেডিয়াম নামে পরিচিত হয়ে ওঠে।

৪ অক্টোবর, ২০১৯ তারিখে ওয়ান্ডারার্স স্টেডিয়াম ইম্পেরিয়াল লজিস্টিকসের সাথে একটি নতুন নামকরণ অধিকার চুক্তির ঘোষণা করে। স্টেডিয়াম এখন ইম্পেরিয়াল ওয়ান্ডারার্স স্টেডিয়াম হিসাবে পরিচিত।

ম্যাচ আয়োজন 
স্টেডিয়ামটি এছাড়াও ২০০৯ ইন্ডিয়ান প্রিমিয়ার লিগের দ্বিতীয় সেমিফাইনাল এবং ফাইনাল আয়োজন করে। ফাইনালে ডেকান চার্জার্স রয়্যাল চ্যালেঞ্জার্স ব্যাঙ্গালোরকে পরাজিত করে শিরোপা দখল করে।

এছাড়াও ওয়ান্ডারার্স স্টেডিয়ামে ১৯৮০ সালের এপ্রিল মাসে দক্ষিণ আফ্রিকা এবং দক্ষিণ আমেরিকান জাগুয়ার মধ্যে একটি রাগবি ইউনিয়নের ম্যাচ আয়োজন করা হয়।

অন্যান্য 
একবিংশ শতাব্দীর সবচেয়ে ঐতিহাসিকভাবে গুরুত্বপূর্ণ ক্রিকেট মাঠগুলির মধ্যে অন্যতম। এ মাঠে ওয়ানডে এবং টি-টোয়েন্টির ইতিহাসের কয়েকটি গুরুত্বপূর্ণ ম্যাচ আয়োজন করা হয়েছে।

২০০৩ ক্রিকেট বিশ্বকাপের ফাইনাল ম্যাচ ওয়ান্ডারার্স স্টেডিয়ামে অনুষ্ঠিত হয়েছিল। এই স্টেডিয়ামটি দক্ষিণ আফ্রিকা এবং অস্ট্রেলিয়ার মধ্যে খেলা সর্বকালের অন্যতম সেরা ওয়ানডে ম্যাচও অনুষ্ঠিত হয়েছিল, যেখানে দক্ষিণ আফ্রিকা বিশ্ব রেকর্ড ৪৩৪ রান তাড়া করে ম্যাচ জিতেছিল।

১৮ জানুয়ারি, ২০১৫ তারিখে ওয়ান্ডারার্স স্টেডিয়ামে দক্ষিণ আফ্রিকার এবি ডি ভিলিয়ার্স দ্রুততম ওয়ানডে অর্ধ-শতকের জন্য ১৯ বছরের পুরনো রেকর্ড ভেঙ্গে ফেলেন। ওয়েস্ট ইন্ডিজের বিপক্ষে মাত্র ১৬ বলে অর্ধ-শতক তুলে নেয়ার মাধ্যমে শ্রীলঙ্কার জয়সুরিয়াকে পেছনে ফেলে দেন। একই ম্যাচে, মাত্র ৩১ বলে সেঞ্চুরি তুলে নেয়ার মাধ্যমে কোরি অ্যান্ডারসনের দ্রুততম ওয়ানডে সেঞ্চুরির রেকর্ডটিও ভেঙে দিয়েছেন। অবশেষে তিনি ৩৩৮.৬৩ এর স্ট্রাইক রেটে ৪৪ বলে ১৪৯ রান করেছিলেন।

২১ ফেব্রুয়ারি ২০১৬ সালে, এ বি ডি ভিলিয়ার্স ইংল্যান্ডের বিপক্ষে টি-টোয়েন্টিতে দক্ষিণ আফ্রিকার হয়ে দ্রুততম অর্ধ-শতক (২১ বল) করেছিলেন।

আরও দেখুন 

 টেস্ট ক্রিকেট মাঠগুলির তালিকা
 ওয়ান্ডারার্স স্টেডিয়ামে আন্তর্জাতিক ক্রিকেট সেঞ্চুরির তালিকা
 ওয়ান্ডারার্স স্টেডিয়ামে আন্তর্জাতিক পাঁচ উইকেটের তালিকার তালিকা

তথ্যসূত্র

বহিঃসংযোগ 

দক্ষিণ আফ্রিকায় টেস্ট ক্রিকেট মাঠ
হাইভেল্ড লায়ন্স
দক্ষিণ আফ্রিকার ক্রিকেট মাঠ
উইকিউপাত্তে স্থানাঙ্ক আছে
২০০৩ ক্রিকেট বিশ্বকাপের স্টেডিয়াম
এ বি এম আবদুর রহিম

এ বি এম আবদুর রহিম (১৯৩৬-১৯৭১) বাংলাদেশী শহীদ বুদ্ধিজীবী। পেশাগত জীবনে তিনি শ্রম আইন বিষয়ক পরামর্শক, পাকিস্তান লেবার ফেডারেশনের সাধারণ সম্পাদক ও উজালা ম্যাচ ফ্যাক্টরি ব্যবস্থাপক ছিলেন। ১৯৭১ সালের ৫ই মে পাকিস্তানি বাহিনী কর্তৃক অপহৃত হন।

জন্ম ও পড়ালেখা 
আবদুর রহিমের জন্ম ১৯৩৬ সালের ২ জানুয়ারি ব্রাহ্মণবাড়িয়া জেলা বাসুদেব ইউনিয়নের ঘাটিয়ারা গ্রামে।

কর্মজীবন 
এবি এম আবদুর রহিম তৎকালীন শ্রম আইন বিষয়ক পরামর্শক ছিলেন এবং পাকিস্তান লেবার ফেডারেশনের সাধারণ সম্পাদকের দায়িত্ব পালন করেছেন ও উজালা ম্যাচ ফেক্টরি ব্যবস্থাপক হিসেবে কর্মরত ছিলেন।

অবদান 
আবদুর রহিম ঢাকায় শ্রমিকদের নিয়ে গোপনে বৈঠক করে মুক্তিযুদ্ধের জন্য তাঁদের সংগঠিত করতেন। প্রশিক্ষণের জন্য গোপনে ভারতে পাঠানোর কাজ করতেন। নিজেও প্রস্তুতি নিচ্ছিলেন ভারতে যাওয়ার। তার আগেই ৫ মে পাকিস্তানি সেনারা তাকে তাঁর কর্মস্থল (উজালা ম্যাচ ফ্যাক্টরি) থেকে তুলে নিয়ে যায়।

নিখোঁজ 
এবিএম আবদুর রহিম প্রশিক্ষণের জন্য গোপনে ভারতে লোক পাঠানোর কাজ করতেন। তিনি নিজেও প্রস্তুতি নিচ্ছিলেন ভারতে যাওয়ার। তার পূর্বেই ৫ মে পাকিস্তানি সেনারা তাঁকে তাঁর কর্মস্থল (উজালা ম্যাচ ফ্যাক্টরি) থেকে তুলে নিয়ে যায়, এরপর হতে তিনি নিখোজ।

সম্মাননা 
 ১৯৯৭ সালে বাংলাদেশ ডাক বিভাগ তার ছবি ও নাম সম্মলিত ডাক টিকেট উন্মোচন করে।
 ২৫ মার্চ ২০২১ মুক্তিযোদ্ধা মন্ত্রানালয় ও বাংলাদেশ সরকার ২০৯ বুদ্ধীজীবির নাম প্রকাশ পায় এতে তার নাম প্রকাশিত হয়।

তথ্যসূত্র 

১৯৩৬-এ জন্ম
বাংলাদেশের স্বাধীনতা যুদ্ধে নিহত ব্যক্তি
১৯৭১-এ শহীদ বুদ্ধিজীবী
ব্রাহ্মণবাড়িয়া জেলার ব্যক্তি
বাংলাদেশী পণ্ডিত
অপহৃত ব্যক্তি
বাংলাদেশের নিখোঁজ ব্যক্তি
রুক্ষ অবতরণ

রুক্ষ অবতরণ বলতে যখন কোনও বিমান (আকাশযান বা উড়োযান) কিংবা কোনও মহাকাশযান স্বাভাবিক অবতরণের তুলনায় বেশি উল্লম্ব গতিবেগ ও বলের সাথে ভূমিতে আঘাত করে, সেই ব্যাপারটিকে বোঝায়।

অবতরণ কোনও বিমান বা মহাকাশযানের উড্ডয়নের শেষ ধাপ, যখন সেটি ভূপৃষ্ঠে (বা গ্রহপৃষ্ঠে) নেমে আসে। পৃথিবীতে বিমানের ক্ষেত্রে গড় উল্লম্ব গতিবেগ সেকেন্ডে প্রায় ২ মিটার হয়ে থাকে। এর চেয়ে বেশি উল্লম্ব গতিবেগে অবতরণ করলে সেটিকে বিমান চালনাকারী কর্মীদের "রুক্ষ" হিসেবে শ্রেণীকরণ করা উচিত। তবে রুক্ষ অবতরণ করতে হবে কি না, সে ব্যাপারে বিমানচালক কর্মীবৃন্দের সুবিবেচনাই সবচেয়ে বেশি নির্ভরযোগ্য, কেননা পরিমাপকৃত ত্বরণের উপর ভিত্তি করে এটি নির্ণয় করা কঠিন এবং এটি করার উপদেশ দেওয়া হয় না। এর কারণ প্রকৃত উল্লম্ব ত্বরণ কখনও পরিমাপ করা হয় না।

রুক্ষ অবতরণ বিভিন্ন কারণে ঘটতে পারে, যেমন প্রতিকূল আবহাওয়া, যান্ত্রিক গোলযোগ, অতিরিক্ত ভারী বিমান, বিমানচালকের সিদ্ধান্ত কিংবা ত্রুটি, ইত্যাদি। "রুক্ষ অবতরণ" কথাটি ব্যবহার করলে পরোক্ষভাবে এটা নির্দেশ করা হয় যে বিমানচালক এখনও সম্পূর্ণ বা আংশিকভাবে বিমানের নিয়ন্ত্রণে আছেন; এর বিপরীতে নিয়ন্ত্রণহীনভাবে ভূপৃষ্ঠে বিমানের পতন হলে সেটিকে "বিমান বিধ্বস্ত হওয়া" বলে, যা এক ধরনের দুর্ঘটনা। রুক্ষ অবতরণের পরিণাম বিচিত্র হতে পারে, যেমন যাত্রীদের হালকা অস্বস্তি, বিমানের ক্ষতি, কাঠামোগত বৈকল্য, আঘাত, এমনকি মৃত্যুও হতে পারে। যখন কোনও বিমান রুক্ষ অবতরণ করে, তখন পরবর্তী উড্ডয়নের আগে অবশ্যই সেটির সমস্ত ক্ষতি সতর্কতার সাথে পরিদর্শন করে নেওয়া আবশ্যক।

যদি ঠিকমত বা সাবধানতার সাথে সম্পাদন না করা হয়, তাহলে রুক্ষ অবতরণ একটি বিমানের ব্যাপক ক্ষতি করতে পারে। যখন কোনও বিমানের অন্তিম নিকটাগমন (Final approach) অস্থিতিশীল হয়, তখন বিমানচালনাকারী কর্মীদের অবতরণ বাতিল করে ঘুরে আসা উচিত।

হেলিকপ্টার জাতীয় বিমানের ক্ষেত্রে যান্ত্রিক ক্ষতি বা ইঞ্জিনের ক্ষতি হলেও ঘূর্ণক পাখাগুলি (রোটর) অটুট থাকলে এবং মুক্তভাবে ঘুরতে পারলে রুক্ষ অবতরণ সম্ভব হতে পারে। স্বতঃঘূর্ণন প্রক্রিয়াতে ঘূর্ণক পাখাগুলির উপরের বায়ুপ্রবাহ সেগুলি ঘুরন্ত অবস্থায় রাখে এবং কিছু উত্তোলক বল প্রদান করে, ফলে অবতরণের সময় হেলিকপ্টার চালক সীমিত আকারে নিয়ন্ত্রণ রাখতে পারেন। তবে ইঞ্জিনের শক্তিহীন এই রকমের অবতরণ সঠিকভাবে ও নিরাপদে সম্পাদন করতে হলে চালকের প্রচুর দক্ষতা ও অভিজ্ঞতার প্রয়োজন হয়।

একটি মহাকাশযানের রুক্ষ অবতরণ হলে সাধারণত সেটি ধ্বংস হয়ে যায়। এটি ইচ্ছাকৃতভাবে বা অনিচ্ছাকৃতভাবে ঘটতে পারে। যখন পরিকল্পিতভাবে উচ্চ গতিবেগে গ্রহপৃষ্ঠে মহাকাশযানটির অভিঘাত সম্পাদন করা হয় (যার উদ্দেশ্য অভিঘাতের পরিণাম গবেষণা করা), তখন সেই মহাকাশযানটিকে অভিঘাতক (Impactor) বলে।

আরও দেখুন
 শক্তিবিহীন অবতরণ 
 জরুরি অবতরণ
 নিরুপায় অবতরণ 
 মসৃণ অবতরণ

তথ্যসূত্র

বহিঃসংযোগ 
 Stabilized Approach and Flare Are Keys to Avoiding Hard Landings / Flight Safety Foundation, FSF Digest, August 2004

বিমানচালনায় ঝুঁকি
অবতরণের ধরন
আল জামিয়াতুল ইসলামিয়া দারুল উলুম বরুড়া

আল জামিয়াতুল ইসলামিয়া দারুল উলুম বরুড়া সংক্ষেপে বরুড়া দারুল উলুম মাদ্রাসা কুমিল্লা জেলায় অবস্থিত একটি কওমি মাদ্রাসা। এই মাদ্রাসাটি স্থানীয়ভাবে বরুড়া পুরাতন মাদ্রাসা নামেও পরিচিত। মাদ্রাসাটি কুমিল্লা জেলার বরুড়া উপজেলা উপশহরে অবস্থিত। বাংলাদেশের অন্যতম বৃহৎ ও প্রাচীন এ শিক্ষাপ্রতিষ্ঠানটি ১৯০৯ সালে (১৩২৭ হিজরি) প্রতিষ্ঠিত হয়। এই শিক্ষা প্রতিষ্ঠানটি দারুল উলুম দেওবন্দের পাঠ্যসূচী দ্বারা শিক্ষাক্রম প্রবর্তন করে। এই প্রতিষ্ঠানটি ভারতীয় উপমহাদেশে ইসলাম শিক্ষার প্রসারে গুরুত্বপূর্ণ ভূমিকা রেখে চলছে।

ইতিহাস 
মাদ্রাসাটি উজানীর পীর মাওলানা ক্বারী ইব্রাহিম (কুতুব রশিদ আহমদ গাংগুহীর খলিফা) এর নির্দেশে তারই খলিফা মাওলানা আফতাবুদ্দিন ১৯০৯ সালে তথা ১৩২৭ হিজরীতে প্রতিষ্ঠা করে। মাদরাসা ১৯০৯ সালে একটি অস্থায়ী ঠিকানায় (বর্তমান কাচা বাজার)  প্রতিষ্ঠাতা লাভ করে। পরবর্তীতে এই শিক্ষা প্রতিষ্ঠানটি বর্তমান ঠিকানা বড়ুরা উপজেলা শহরে স্থানান্তরিত হয়। এই প্রতিষ্ঠানটি এ অঞ্চল ইসলামী শিক্ষা ও ইসলামী শিক্ষাবিপ্লবের সূত্রপাত ঘটায়।

১৮৬৬ সালে ইংরেজ সংস্কৃতির বিপক্ষে ইসলাম ধর্মীয় শিক্ষা ও সংস্কৃতি সংরক্ষণে ঐতিহ্যবাহী ইসলামী প্রতিষ্ঠান দারুল উলুম দেওবন্দ প্রতিষ্ঠিত হয়। এই একই লক্ষ্যে আল-জামিয়াতুল ইসলামিয়া দারুল উলূম বরুড়া মাদরাসা স্থাপন করা হয়।বর্তমানে মাদ্রাসাটি তে প্রায় ৩৫০০ ছাত্র শিক্ষারত অবস্থায় রয়েছে!!

বর্তমানে শিক্ষক ও স্টাফ সংখ্যা প্রায় ১৩৫ জন

ব্যবস্থাপনা ও ব্যাপ্তি 
মাদ্রাসাটি বাংলাদেশের প্রধান পাঁচটি বৃহত্তম মাদ্রাসার মধ্যে অন্যতম। মাদ্রাসাটি অত্র এলাকার ছোট ছোট ইসলামিক বিদ্যালয় ও মাদ্রাসা নিয়ন্ত্রণ করে থাকে।

তথ্যসূত্র

গ্রন্থপঞ্জি 
 
 

কুমিল্লা জেলার কওমি মাদ্রাসা
১৯০৯-এ প্রতিষ্ঠিত শিক্ষাপ্রতিষ্ঠান
১৯০৯-এ ব্রিটিশ ভারতে প্রতিষ্ঠিত
মীর জুমলার আসাম অভিযান

মীর জুমলা ১৬৬২ সালের জানুয়ারি মাসে আহোম রাজ্য আক্রমণ করেন এবং ১৬৬৩ সালের জানুয়ারি-ফেব্রুয়ারি মাসে এটি ত্যাগ করেন। তিনি বর্ষা শুরুর আগে আহোম রাজধানী গড়গাঁও দখল করতে সক্ষম হন, কিন্তু তিনি এবং তার সেনাবাহিনী সেই সময়ের মধ্যে মূলত গড়গাঁও ও মধুপুরে সীমাবদ্ধ ছিল। মীর জুমলার রাজধানী দখলের সময় অহোম রাজা সুতমলাকে দল নিয়ে নামরুপে লুকিয়ে থাকতে হয়। ১৬৬৩ সালের জানুয়ারি মাসে ঘিলাহারিঘাট চুক্তির পর উচ্চ পদস্থ আহোম কমান্ডার বাদুলি ফুকানের দলত্যাগের ফলে আহোম রাজা উপনদীর মর্যাদা গ্রহণ করেন। মীর জুমলা তার রাজধানী ঢাকায় পৌঁছানোর আগেই মারা যান।

পটভূমি 
১৬৫৮ সালে শাহজাহান অসুস্থ হয়ে পড়ার পর কোচ বিহারের শাসক প্রাণ নারায়ণ মুঘল প্রভাব ত্যাগ করেন এবং পূর্ব দিকে আক্রমণ শুরু করেন তৎকালীন কোচ হাজো তে অঞ্চল পুনরুদ্ধারের জন্য। নারায়ণ কামরূপ ও হাজোর ফৌজদার আক্রমণ করেন, যারা গুয়াহাটিতে ফিরে আসেন। এই বিভ্রান্তি অহোম গুয়াহাটির মুঘলদের বিরুদ্ধে এবং প্রাণ নারায়ণ উভয়ের বিরুদ্ধে অভিযান করতে সক্ষম হয়, এবং অহোম রাজ্য সংকোশ নদী পর্যন্ত এই অঞ্চলের নিয়ন্ত্রণ গ্রহণ করে। মুঘল উত্তরাধিকার যুদ্ধের সময় আওরঙ্গজেবের সেনাপতি মীর জুমলা দ্বিতীয় মুঘল সিংহাসনের প্রতিদ্বন্দ্বী দাবিদার সুজাকে অনুসরণ করেন, যিনি আরাকানে পালিয়ে যান। মীর জুমলাকে বাংলার গভর্নর করা হয় এবং তিনি কামরূপের তৎকালীন মুঘল অঞ্চল পুনরুদ্ধারের জন্য রশিদ খানকে পাঠান। আহোমরা মুঘলদের বিরুদ্ধে প্রস্তুতি হিসেবে মানস নদীতে জোগিঘোপাকে মজবুত করে। ইতোমধ্যে মীর জুমলা কোচ বিহার (প্রাণ নারায়ণ ভুটানে পালিয়ে যাওয়ার পর) দখল করে নেন এবং ৪ জানুয়ারি, ১৬৬২ তারিখে আহোমসের বিরুদ্ধে যাত্রা শুরু করেন। মানসের আহোম দুর্গ সহজেই অতিক্রম করা হয়।

মীর জুমলার গড়গাঁওয়ের দিকে যাত্রা 
মীর জুমলা তার সেনাবাহিনীকে দুই ভাগে বিভক্ত করেন এবং পূর্ব দিকে অগ্রসর হন, উত্তর তীর বরাবর দল এবং অন্যটি ব্রহ্মপুত্র নদীর দক্ষিণ তীর বরাবর। ফেব্রুয়ারি ৪, ১৬৬২ সালে, মীর জুমলা গুয়াহাটি দখল করেন। আহোমরা যথাক্রমে উত্তর ও দক্ষিণ তীরে সামধারা (বোরগোহাইনের অধীনে) এবং সিমালুগ্রা (ভিতারুয়াল গোহাইনের অধীনে) অবস্থান নেয়। মীর জুমলা এখন তার পুরো সেনাবাহিনীকে দক্ষিণে স্থানান্তর করেন এবং মাসের শেষে সিমালুগড়ে পৌঁছান এবং কিছু প্রচেষ্টায় তা অতিক্রম করেন। এই আক্রমণ সামধারা দুর্গকে এতটাই হতাশ করে যে এটি তাড়াহুড়ো করে পরিত্যক্ত হয় এবং বোরগোহাইন একটি পোড়া মাটির পশ্চাদপসরণ গ্রহণ করে। কালিয়াবরে রাতভর নৌযুদ্ধের পর আহোমরা আবার পিছিয়ে পড়ল। মীর জুমলা এরপর সালাগ্রা পৌঁছান, যা পরিত্যক্ত হয়।

গড়গাঁও দখল 
মীর জুমলার দখলে পড়ে যাওয়া গড়গাঁওয়ের কিছু সম্পদ রেখে সুতমলার ফ্লাইট নেওয়া ছাড়া আর কোন উপায় ছিল না। মীর জুমলা ১৬৬২ সালের ১৭ মার্চ রাজধানীতে প্রবেশ করেন।

গ্যালারি

তথ্যসূত্র

উৎস 

 
 

আসামের ইতিহাস
ইরানি আজারবাইজান

আজারবাইজান (, Āzarbāijān ; , Āzerbāyjān ), যা ইরানি আজারবাইজান নামেও পরিচিত, হল ইরানের উত্তর-পশ্চিমে অবস্থিত একটি ঐতিহাসিক অঞ্চল। এর সীমান্ত রয়েছে ইরাক, তুরস্ক, নাখচিভান স্বায়ত্তশাসিত প্রজাতন্ত্র, আর্মেনিয়া এবং আজারবাইজান প্রজাতন্ত্রের সাথে। ইরানের তিনটি প্রদেশ এই অঞ্চলটির অন্তর্গত: পূর্ব আজারবাইজান প্রদেশ, পশ্চিম আজারবাইজান প্রদেশ ও আর্দাবিল প্রদেশ। অনেকে জান্‌জন প্রদেশকেও ইরানি আজারবাইজানের অন্তর্ভুক্ত গণ্য করেন, কেউ ভৌগোলিক অর্থে, কেউ বা শুধু সাংস্কৃতিক অর্থে (অঞ্চলটির সংখ্যাগরিষ্ঠ আজেরি তুর্কি জনসংখ্যার কারণে)। অঞ্চলটি মূলত ইরানি আজেরিদের দ্বারা অধ্যুষিত, এর পাশাপাশি সংখ্যালঘু কুর্দি, আর্মেনীয়, তাত, তালিশ, অশূরীয় ও পারসিকদের বসবাস রয়েছে।

তথ্যসূত্র 

 
ঐতিহাসিক অঞ্চল
ইরানের ঐতিহাসিক অঞ্চল
মাদ্রাজ উচ্চ আদালত

মাদ্রাজ হাইকোর্ট  কলকাতার কলকাতা হাইকোর্টের পরে ভারতের দ্বিতীয় প্রাচীন উচ্চ আদালত।  এটি তামিলনাড়ুর চেন্নাইতে অবস্থিত। আদালতটি ১৮৬২ সালের ২৬ শে জুন রানী ভিক্টোরিয়ার দ্বারা প্রেরিত চিঠির অনুমোদনে ভারতের তিনটি প্রেসিডেন্সি টাউন মাদ্রাজ, বোম্বাই ও কলকাতায় প্রতিষ্ঠিত তিনটি উচ্চ আদালতের মধ্যে একটি।

তথ্যসূত্র 

মাদ্রাজ উচ্চ আদালত
চেন্নাইয়ের ভবন ও স্থাপনা
১৮৬২-এ ভারতে প্রতিষ্ঠিত
চেন্নাইয়ের ঐতিহ্যবাহী স্থান
ভারতের বিচার বিভাগ
বিচারকদের তালিকা
আত্মহত্যার পদ্ধতি

আত্মহত্যার পদ্ধতি বলতে বুঝায় এমন কোনও উপায় যার মাধ্যমে একজন ব্যক্তি নিজের জীবন শেষ করে । আত্মহত্যার চেষ্টা সব সময় সফল হয় না। ফলে মৃত্যু না হয়ে বরং ব্যর্থ আত্মহত্যার চেষ্টার ফলে গুরুতর শারীরিক আঘাত, দীর্ঘমেয়াদী স্বাস্থ্য সমস্যা এবং মস্তিষ্কের ক্ষতিজনিত রোগ হতে পারে। 

বিশ্বব্যাপী প্রচলিত আত্মহত্যার বিভিন্ন পদ্ধতিগুলোর অন্যতম তিনটি পদ্ধতি হচ্ছেঃ ফাসি দিয়ে আত্মহত্যা, কীটনাশকের বিষক্রিয়া এবং আগ্নেয়াস্ত্র ।  অন্যান্য সাধারণ পদ্ধতিগুলি উচু জায়গা থেকে লাফ দিয়ে আত্মহত্যা, মাত্রাতিরিক্ত ওষুধ সেবন এবং পানিতে ডুবে যাওয়া ।

তথ্যসূত্র
বেনোয়া বাদিয়াজিল

বেনোয়া বাদিয়াজিল মুকিনায়ি (, ; জন্ম: ২৬ মার্চ ২০০১; বেনোয়া বাদিয়াজিল নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব মোনাকো এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।

২০০৭–০৮ মৌসুমে, ফরাসি ফুটবল ক্লাব লিমোজের যুব পর্যায়ের হয়ে খেলার মাধ্যমে বাদিয়াজিল ফুটবল জগতে প্রবেশ করেছেন এবং পরবর্তীকালে মালেশের্বে এবং মোনাকোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ফরাসি ক্লাব মোনাকো ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; মোনাকো ২-এর হয়ে তিনি ১২ ম্যাচে অংশগ্রহণ করেছেন। ২০১৮–১৯ মৌসুমে, তিনি মোনাকোর মূল দলে অন্তর্ভুক্ত হয়েছেন।

২০১৬ সালে, বাদিয়াজিল ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
বেনোয়া বাদিয়াজিল মুকিনায়ি ২০০১ সালের ২৬শে মার্চ তারিখে ফ্রান্সের লিমোজে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি কঙ্গোলীয় বংশোদ্ভূত। তার ছোট ভাই লোয়া বাদিয়াজিলও একজন ফুটবল খেলোয়াড়।

আন্তর্জাতিক ফুটবল
বাদিয়াজিল ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৬ সালের ২৭শে সেপ্টেম্বর তারিখে তিনি ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৯ সালে তিনি ফ্রান্স অনূর্ধ্ব-১৯ দলের হয়ে ২০১৯ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, উক্ত প্রতিযোগিতার সেমি-ফাইনালে পূর্ণ সময় শেষে তার দল স্পেন অনূর্ধ্ব-১৯ দলের কাছে ০–০ গোলে ড্র করার পর পেনাল্টি শুট-আউটে ৪–৩ গোলের ব্যবধানে পরাজিত হয়ে উক্ত প্রতিযোগিতা থেকে বিদায় নিয়েছিল। উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 
 

২০০১-এ জন্ম
জীবিত ব্যক্তি
ফরাসি ফুটবলার
মোনাকো ফুটবল ক্লাবের খেলোয়াড়
লিগ ১-এর খেলোয়াড়
ফুটবল রক্ষণভাগের খেলোয়াড়
ফ্রান্সের অনূর্ধ্ব-২১ আন্তর্জাতিক ফুটবলার
ফরাসি জাতীয় চ্যাম্পিয়নশিপ ২-এর খেলোয়াড়
কৃষ্ণাঙ্গ ফরাসি ক্রীড়াবিদ
চেলসি ফুটবল ক্লাবের খেলোয়াড়
প্রিমিয়ার লিগের খেলোয়াড়
ফ্রান্সের আন্তর্জাতিক যুব ফুটবলার
ফ্রান্সের আন্তর্জাতিক ফুটবলার
ইংল্যান্ডে ফরাসি প্রবাসী ক্রীড়াবিদ
উয়েফা কনফারেন্স লিগ বিজয়ী খেলোয়াড়
পুরুষ ফুটবল রক্ষণভাগের খেলোয়াড়
মোনাকোয় ফরাসি প্রবাসী ক্রীড়াবিদ
২১শ শতাব্দীর ফরাসি পুরুষ ক্রীড়াবিদ